শেহতীয়াকৈ ১৯ অনুৰ্দ্ধ বিশ্বকাপৰ খিতাপ জয়ৰ পিছতে ক্ৰিকেট বিশেষজ্ঞৰ দৃষ্টি আকৰ্ষণ কৰা ভাৰতীয় ১৯ অনুৰ্দ্ধ দলটোৰ অধিনায়ক য়শ ধুলে ঘৰুৱা ক্ৰিকেটৰ শীৰ্ষ টুৰ্নামেণ্ট ৰঞ্জী ট্ৰফীৰ অভিষেক মেচতে এক অভিনৱ সাফল্য অৰ্জন কৰিছে।
গুৱাহাটীত চলি থকা তামিলনাডুৰ বিৰুদ্ধে দিল্লীৰ হৈ এলিট গ্ৰুপ মেচত চমকপ্ৰদ প্ৰদৰ্শনেৰে আত্মপ্ৰকাশ কৰে।
প্ৰথম ইনিংছত শতক অৰ্জন কৰা ধুলে দ্বিতীয় ইনিংছতো শতকীয় ইনিংছ খেলি এক ঈৰ্ষণীয় সাফল্যৰ অধিকাৰী হয়।
এইদৰে তেওঁ ৰঞ্জীৰ অভিষেক মেচত দুয়োটো ইনিংছতে শতক অৰ্জন কৰা তৃতীয় জন বেটাৰ হিচাপে পৰিণত হয়।
গুজৰাটৰ নাৰি কণ্ট্ৰেক্টৰে ৰঞ্জীৰ ইতিহাসত প্ৰথম এই কৃতিত্ব অৰ্জন কৰিছিল। আনহাতে মহাৰাষ্ট্ৰৰ বিৰাগ আৱাত এনে সাফল্য অৰ্জন কৰা দ্বিতীয় জন খেলুৱৈ আছিল।
য়শ ধুলে তামিলনাডুৰ বিৰুদ্ধে প্ৰথম ইনিংছত ১১৩ ৰাণ কৰিছিল। দ্বিতীয় ইনিংছতো তেওঁ ১০০ ৰান সংগ্ৰহ কৰি অপৰাজিত থাকে। মেচখন অমীমাংসিত ৰূপত সমাপ্ত হয়।
শেহতীয়াকৈ আইপিএল- ৰ মেগা নিলামত ধুলক ক্ৰয় কৰা দিল্লী কেপিটেলছে য়শ ধুলৰ এই সাফল্যৰ বাবে অভিনন্দন জনায়।
ইতিমধ্যেই নিজৰ প্ৰদৰ্শনৰ দ্বাৰা ভৱিষ্যতৰ তাৰকা হিচাপে পৰিগণিত হোৱাৰ আশাৰ সৃষ্টি কৰা য়শ ধুলৰ প্ৰদৰ্শনৰ ধাৰাবাহিকতা অক্ষুন্ন থাকিলে খুব সোনকালেই জাতীয় দলৰ হৈ আত্মপ্ৰকাশ কৰাৰ সম্ভাৱনা আছে।
ডিব্ৰুগড় বিশ্ববিদ্যালয়ৰ ৰেগিং কাণ্ডঃ কোন দায়ী?
কিয় ক্ষমা বিচাৰিলে কিংবদন্তী গায়ক বব ডিলানে?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
